**Beneficiar: Universitatea “Ștefan cel Mare” din Suceava**

**Cod proiect: e-PNRR 10**

**Contract de finanțare:** 9382/02.04.2025

**Titlu proiect: Management EDucațional Eficient și Profesionist – MedEP**

**Caiet de sarcini**

# 1. Datele de identificare ale proiectului

* **Titlu proiect:** Management EDucațional Eficient și Profesionist – MedEP
* **Cod proiect:** e-PNRR 10
* **Contract de finanțare nr.** 9382 / 2.04.2025

# 2. Cerințe generale

* **Denumire achiziție:** Cheltuieli cu serviciile pentru organizarea programelor de formare (masă participanți - grup țintă și experți; închiriere sală, echipamente/ dotări; multiplicare, editare materiale etc)
* **Beneficiar:** Universitatea Ştefan cel Mare din Suceava
* **Procedura:** achiziție directă, conform Anexa 2 din Legea 98/2016
* **Durata contractului**: până la 31.08.2026
* **Criteriul de atribuire**: prețul cel mai scăzut pe întregul serviciu
* **Oferta tehnică:** Cerințele impuse prin Caietul de sarcini vor fi considerate minimale (cantitativ și calitativ). Propunerea tehnică va fi elaborată astfel încât sa respecte specificațiile prevăzute în Caietul de sarcini. Propunerea tehnică se întocmește astfel încât informațiile cuprinse în aceasta sa permită identificarea facilă a corespondenței cu termenii de referință din Caietul de sarcini. Propunerea tehnică trebuie să dovedească angajamentul ofertantului de a furniza bunurile în acord cu toate specificațiile menționate în Caietul de sarcini. În cazul în care oferta nu respectă toate cerințele prevăzute în documentația de atribuire, comisia de evaluare are dreptul de a o respinge.
* **Recepție:** Prestatorul va executa serviciile în perioada 1 noiembrie 2025 – 31 august 2026. Autoritatea contractantă va recepționa serviciile prestate în perioada 1 noiembrie 2025 – 31 august 2026, în 15 tranșe. Fiecare tranșă se va presta în termen de maximum 2 zile lucrătoare de la emiterea comenzii ferme de către Autoritatea contractantă.

# 3. Specificații tehnice

Programele de formare vor avea loc în perioada 1 noiembrie 2025 – 31 august 2026, în 15 sesiuni desfășurate în zilele de sâmbătă, cu distribuția următoare:

|  |  |  |  |
| --- | --- | --- | --- |
| **Nr. sesiune** | **Denumire serviciu** | **Locație** | **Nr. persoane** |
| 1 | Coffee break  | Universitatea Ștefan cel Mare din Suceava, str. Universității, nr. 13 | 270 |
| 2 | Coffee break, masă prânz,închiriere 5 săli formare | Pusă la dispoziție de Prestator | 135 |
| 3 | Coffee break, masă prânz,închiriere 5 săli formare | Pusă la dispoziție de Prestator | 135 |
| 4 | Coffee break, masă prânz,închiriere 5 săli formare | Pusă la dispoziție de Prestator | 135 |
| 5 | Coffee break, masă prânz,închiriere 5 săli formare | Pusă la dispoziție de Prestator | 135 |
| 6 | Coffee break, masă prânz,închiriere 5 săli formare | Pusă la dispoziție de Prestator | 135 |
| 7 | Coffee break, masă prânz,închiriere 5 săli formare | Pusă la dispoziție de Prestator | 135 |
| 8 | Coffee break, masă prânz,închiriere 5 săli formare | Pusă la dispoziție de Prestator | 135 |
| 9 | Coffee break, masă prânz,închiriere 5 săli formare | Pusă la dispoziție de Prestator | 135 |
| 10 | Coffee break, masă prânz,închiriere 5 săli formare | Pusă la dispoziție de Prestator | 135 |
| 11 | Coffee break, masă prânz,închiriere 5 săli formare | Pusă la dispoziție de Prestator | 135 |
| 12 | Coffee break, masă prânz,închiriere 5 săli formare | Pusă la dispoziție de Prestator | 135 |
| 13 | Coffee break, masă prânz,închiriere 5 săli formare | Pusă la dispoziție de Prestator | 135 |
| 14 | Coffee break,închiriere 5 săli formare | Pusă la dispoziție de Prestator | 135 |
| 15 | Coffee break,închiriere 5 săli formare | Pusă la dispoziție de Prestator | 135 |

**Detalii și cerințe tehnice minimale:**

* **Coffee break**: pentru fiecare sesiune și pentru fiecare persoană vor fi prevăzute minimum:
	+ apă minerală/plată, minimum 500ml
	+ suc natural, minimum 300ml
	+ cafea/ceai, minimum 200ml
	+ prăjituri/fursecuri, minimum 150g
	+ saleuri/pateuri/rulouri sărate, minimum 150g
	+ Se vor oferi alternative pentru persoanele cu regim vegan
* **Masă prânz**: pentru fiecare sesiune cu masă de prânz și pentru fiecare persoană vor fi prevăzute minimum:
	+ ciorbă/supă, minimum 250ml
	+ fel principal cald, minimum 200g
	+ salată, minimum 100g
	+ pâine, minimum 100g
	+ desert, minimum 100g
	+ cafea/ceai, minimum 200ml
	+ apă plată/minerală, minimum 500ml
	+ Pentru servirea mesei, Prestatorul va utiliza veselă și tacâmuri (exclus unică folosință) precum și șervețele
	+ Se vor oferi alternative pentru persoanele cu regim vegetarian
	+ Se vor oferi minimum 3 variații de meniu pe parcursul sesiunilor
	+ Spațiul propus trebuie să ofere servirea mesei într-o singură repriză, pentru toate persoanele, cu locuri (scaune) la mese, cu respectarea regulilor specifice de distanțare conform reglementărilor în vigoare la momentul servirii mesei
	+ Spațiul destinat organizării serviciilor de masă trebuie să asigure toate condițiile de igienă necesare, inclusiv dezinfectant, șervețele etc
	+ Spațiul destinat organizării serviciilor de masă trebuie să fie prevăzut cu instalație de climatizare funcțională
	+ Prestatorul va prezenta pentru validare, cu minimum 2 zile înainte, persoanelor responsabile din partea autorității contractante, cel puțin două opțiuni privind meniurile.
* **Săli formare**: pentru fiecare sesiune de formare vor fi asigurate minimum 5 săli, fiecare dintre săli cu următoarele specificații:
	+ Minimum 45 metri pătrați
	+ Minimum 30 pupitre (scaun și masă) individuale și mobile
	+ Minimum o tablă clasică, cu cretă sau marker
	+ Minimum o tablă inteligentă funcțională
	+ Minimum un videoproiector funcțional

În cadrul sesiunilor de formare se va oferi acces la echipamente de imprimare și multiplicare materiale didactice, A4 și A3, în limita a 500 copii pe sesiune.

Suplimentar, vor fi asigurate următoarele:

* Distanța rutieră dintre locația autorității contractante (str. Universității nr.13) și locația unde vor avea loc sesiunile de formare, coffee break-urile și mesele de prânz trebuie să fie de maximum 4km
* Locația unde vor avea loc sesiunile de formare, coffee break-urile și mesele de prânz trebuie să ofere spațiu de parcare suficient pentru minimum 135 autoturisme
* Clădirea destinată sesiunilor de formare, clădirea destinată servirii mesei de prânz și parcarea trebuie să fie localizate în același ansamblu de clădiri, cu o distanță maximă între ele de 300 de metri
* Clădirile destinate sesiunilor de formare și servirii mesei de prânz trebuie să aibă autorizație ISU, valabilă la data depunerii ofertei
* Clădirea destinată servirii mesei de prânz trebuie să aibă autorizație sanitar-veterinară, valabilă la data depunerii ofertei
* Clădirile destinate sesiunilor de formare și servirii mesei de prânz trebuie să fie prevăzute cu facilități ce permit accesul persoanelor cu dizabilități motorii
* Prestatorul are obligația de a executa serviciile prevăzute în contract, cu profesionalism și promptitudine în conformitate cu prevederile Caietului de sarcini
* Prestatorul își asumă întreaga responsabilitate pentru calitatea și respectarea condițiilor igienico-sanitare prevăzute de legislația în vigoare în ceea ce privește prepararea hranei și este răspunzător de metodele de preparare și în cazul în care se constată abateri care pot produce consecințe grave pentru starea de sănătate a beneficiarilor, Autoritatea contractantă are dreptul să sisteze distribuirea hranei, iar Prestatorul va fi obligat să înlocuiască alimentele sau hrana în cauză cu alta/altele corespunzătoare, fără a pretinde costuri suplimentare.
* Prestatorul are obligația să anunțe în scris autorității contractante, în cel mai scurt timp, despre orice schimbări neprevăzute ce s-ar putea ivi, înaintea sau în timpul executării contractului.
* Prestatorul are obligația de a supraveghea prestarea corespunzătoare a serviciilor, de a asigura resursele umane, materialele, echipamentele și orice alte asemenea, de natura provizorie și/sau definitivă, utilizate în cadrul contractului.
* Prestatorul este răspunzător pentru siguranța tuturor operațiunilor și a metodelor utilizate pe parcursul derulării contractului. Prestatorul poartă întreaga răspundere pentru calitatea serviciilor prestate.

# 4. Valoarea estimată a achizițiilor

Valoarea estimată, în lei, fără TVA, pentru „Cheltuieli cu serviciile pentru organizarea programelor de formare (masă participanți - grup țintă și experți; închiriere sală, echipamente/ dotări; multiplicare, editare materiale etc.)” este de **167430 lei**.

 Coordonator proiect pentru USV,

 Maria-Doina SCHIPOR